**ΕΝΤΥΠΟ ΑΡΙΘ. 1**

ΑΙΤΗΣΗ

ΔΙΟΙΚΗΤΙΚΟ ΔΙΚΑΣΤΗΡΙΟ ΚΥΠΡΟΥ Υπόθεση Αριθμός ……………../2021

Αναφορικά με το άρθρο/τα άρθρα (α) 28, 29,& 146 του Συντάγματος

Μεταξύ: (β)

**1. ΝΕΟΦΥΤΟΥ & ΝΕΟΦΥΤΟΥ Δ.Ε.Π.Ε. , ΕΚ ΛΕΥΚΩΣΙΑΣ, Κ.Α. (ΩΣ Ο ΕΠΙΣΥΝΗΜΜΕΝΟΣ ΠΙΝΑΚΑΣ Α)**

 Αιτητές

Και

**ΑΡΧΗΓΟΣ ΑΣΤΥΝΟΜΙΑΣ ΚΥΠΡΟΥ**

Καθ' ων η Αίτηση

Προς τους Καθ' ων η Αίτηση από(Υ)

Ειδοποιείστε ότι οι ως άνω Αιτητές / Παραπονούμενοι διά της παρούσης εξαιτούνται παρά του Δικαστηρίου την ακόλουθη θεραπεία: - (δ)

1. Διακήρυξη, ή/και δήλωση του Δικαστηρίου ότι η παράλειψη των Καθ'ων η Αίτηση να εξετάσουν ή/και εξυπηρετήσουν ή/και απαντήσουν τα αιτήματα των Αιτητών διά μέσου της επιστολής τους ημερομηνίας **21/01/2021**, είναι άκυρη, παράνομη, αντίθετη προς τα άρθρα του Συντάγματος και ότι παραλείφθηκε να διενεργηθεί, να διαταχθεί να γίνει, ή/και να γίνει.
2. Τα έξοδα της παρούσης Προσφυγής, τα έξοδα επίδοσης, πλέον Φ.Π.Α. επί των εξόδων.

Η αίτηση αυτή βασίζεται στα πιο κάτω νομικά σημεία: :-(ε)

1. **Πρώτος λόγος Ακύρωσης:** Η προσβαλλομένη παράλειψη των Καθ' ων η Αίτηση παραβιάζει το Άρθρο 28 του Συντάγματος της Κυπριακής Δημοκρατίας, ή/και
2. **Δεύτερος λόγος ακύρωσης:** Η προσβαλλομένη παράλειψη των Καθ' ων η Αίτηση παραβιάζει το Άρθρο 29 του Συντάγματος, αφού, οι Καθ' ων η Αίτηση, παρέλειψαν να απαντήσουν, εντός της κείμενης προβλεπόμενης από τον νόμο προθεσμίας, ως όφειλαν, στους Αιτητές/παραπονούμενους, στα παράπονο/α, ή/και αιτήματα τους, ή/και ερωτήματα τους ή/και
3. **Τρίτος λόγος ακύρωσης:** Η προσβαλλομένη παράλειψη των Καθ' ων η Αίτηση είναι αντίθετη με τα άρθρα 33-37 (Δικαίωμα Αναφοράς) του Περί Γενικών Αρχών του Διοικητικού Δικαίου Νόμου 158(1)/1999, αφού οι Καθ' ων η Αίτηση παρέλειψαν να απαντήσουν εντός της κείμενης προβλεπόμενης από το Νόμο προθεσμίας, ως όφειλαν, στο/α αίτημα/τα στο/α παράπονο/α, ή/και αίτημα/τα τους, ή/και ερώτημα/τα των Αιτητών 1&2 ή/και
4. **Τέταρτος λόγος ακύρωσης:** Η προσβαλλομένη παράλειψη των Καθ' ων η Αίτηση είναι αντίθετη με το άρθρα 44-46 (Ορθή άσκηση της Διακριτικής Ευχέρειας) του Περί Γενικών Αρχών του Διοικητικού Δικαίου Νόμου 158(1) /1999, αφού μεταξύ άλλων δεν προέβηκε στη δέουσα έρευνα, ή/και
5. **Πέμπτος λόγος ακύρωσης:** Η προσβαλλομένη παράλειψη του Καθ' ου η Αίτηση είναι αντίθετη με το άρθρο 50 (Περιεχόμενο των Αρχών της Χρηστής Διοίκησης) του Περί Γενικών Αρχών του Διοικητικού Δικαίου Νόμου 158(1)/1999, αφού η συγκεκριμένη παράλειψη των Καθ' ων η Αίτηση παραβιάζει το περί δικαίου αίσθημα και οδηγεί σε παράλογες, ή/και ανεπιεικείς, ή/και άδικες, ή/και παράνομες, ή/και αντινομικές λύσεις, αποστερώντας στους Αιτητές1&2 από την απόλαυση των δικαιωμάτων τους, ή/και
6. **Έκτος λόγος ακύρωσης:** Η προσβαλλομένη παράλειψη των Καθ' ων η Αίτηση είναι αντίθετη με το άρθρο 51 (Αρχή της Καλής Πίστης) του Περί Γενικών Αρχών του Διοικητικού Δικαίου Νόμου 158 (1)/199, ή/και
7. **Έβδομος λόγος ακύρωσης:** Η προσβαλλομένη παράλειψη των Καθ' ων η Αίτηση είναι αντίθετη με το άρθρο 52 (Αρχή της Αναλογικότητας) του Περί Γενικών Αρχών του Διοικητικού Δικαίου Νόμου 158(1 )/1999, ή/και
8. **Όγδοος λόγος ακύρωσης:** Η προσβαλλομένη παράλειψη των Καθ' ων η Αίτηση είναι αντίθετη ως προς τις θεμελιώδεις αρχές του Διοικητικού Δικαίου, που πρέπει να διέπουν τη δράση της Διοίκησης, όπως αυτές προκύπτουν από τη νομολογία, αλλά και από τον Περί Γενικών Αρχών του Διοικητικού Δικαίου Νόμου 158(1 )/1999.

**(α) Αναφέρετε το άρθρο ή τα άρθρα του Συντάγματος, με βάση τα οποία γίνεται η αίτηση αυτή.**

**(β) Δηλώστε το πλήρες όνομα, τη διεύθυνση και το επάγγελμα του αιτητή.**

**(γ) Δηλώστε την πλήρη Διεύθυνση του καθ’ού η αίτηση.**

**(δ)Δηλώστε ειδικά τη Θεραπεία που ζητάτε.**

**(ε) Εκθέσετε τα νομικά σημεία πάνω στα οποία βασίζεται η αίτηση αυτή. (Όταν ο Αιτητής εμφανίζεται χωρίς συνήγορο δεν υποχρεώνεται να συμμορφωθεί με αυτό).**

Η αίτηση αυτή βασίζεται πάνω στα πιο κάτω γεγονότα:- (στ)

1. Η παρούσα αίτηση γίνεται από τους αιτητές/Παραπονούμενους συνέπεια των εκδοθεισών αποφάσεων και/ή Διαταγμάτων του Υπουργικού Συμβουλίου, των Υπουργού Υγείας, Υπουργού Εργασίας Πρόνοιας και Κοινωνικών Ασφαλίσεων, Υπουργού Μεταφορών, Συγκοινωνιών και Έργων, Υπουργού Οικονομικών και Υπουργού Παιδείας, που εκδόθηκαν βάσει του περί Λοιμοκάθαρσης Νόμου ή/και άλλως πως, ήτοι της αναστολής της λειτουργίας των επιχειρήσεων, των αλυσιδωτών οικονομικών, κοινωνικών, οικογενειακών προβλημάτων & αρνητικών επιπτώσεων, ένεκα του κορονοιού ήτοι της πανδημίας του Covid-19.
2. Οι αιτητές/Παραπονούμενοι θεωρούν και/ή υποστηρίζουν και/ή είναι η θέση τους ότι το σχέδιο της Κυβέρνησης, όσον αφορά τη διαχείριση της πανδημίας του Covid-19, έχει αποτύχει παταγωδώς και έχει προκαλέσει περισσότερες απώλειες και ζημιές σε πολλούς άλλους τομείς σε αναλογία με αυτές που προσπαθούσαν να αποτρέψουν.
3. Εν συνέχεια των ανωτέρω και μετά από λήψη απαγορευτικών και/ή ακραίων και/ή ετσιθελικών μέτρων που θεσπίστηκαν από την κυβέρνηση, οι αιτητές/Παραπονούμενοι εν συνέπεια των εκδοθεισών αποφάσεων και/ή Διαταγμάτων δυνάμει του περί Λοιμοκαθάρσεως Νόμου είχαν ως απόρροια την σταδιακή αφαίρεση κατοχυρωμένων ανθρωπίνων δικαιωμάτων και/ή καταπάτηση των δικαιωμάτων τους δυνάμει του Συντάγματος της Κυπριακής Δημοκρατίας ήτοι δικαίωμα μη υποβολής σε ταπεινωτική μεταχείριση, δυνάμει του Άρθρου 8, δικαίωμα σε αξιοπρεπή διαβίωση και κοινωνική ασφάλεια δυνάμει του Άρθρου 9, δικαίωμα σεβασμού της ιδιωτικής και οικογενειακής ζωής δυνάμει του Άρθρου 15, δικαίωμα του απαραβίαστου της κατοικίας δυνάμει του Άρθρου 16, δικαίωμα του συνέρχεσθε ειρηνικώς δυνάμει του Άρθρου 21, δικαίωμα άσκησης οιουδήποτε επαγγέλματος, απασχόλησης, εμπορίου ή επικερδούς εργασίας δυνάμει του Άρθρου 24 και το δικαίωμα στην ισότητα ενώπιον του νόμου, της διοικήσεως και της δικαιοσύνης και το δικαίωμα ίσης προστασίας και μεταχείρισης δυνάμει του Άρθρου28.
4. Οι αιτητές/Παραπονούμενοι λόγω της αμεσότητας της κατάστασης αλλά και των πολλαπλών επιπτώσεων και ζημιών αποφάσισαν τη λήψη δεόντων και/ή νόμιμων μέτρων και/ή νομικής προστασίας και/ή έννομης προστασίας με το διορισμό του Δικηγορικού γραφείου **ΝΕΟΦΥΤΟΥ ΚΑΙ ΝΕΟΦΥΤΟΥ Δ.Ε.Π.Ε.**
5. Ακολούθως οι νομικοί εκπρόσωποι των αιτητών/παραπονούμενων Κ.Κ. ΝΕΟΦΥΤΟΥ ΚΑΙ ΝΕΟΦΥΤΟΥ Δ.Ε.Π.Ε. προέβηκαν στην άμεση λήψη μέτρων ήτοι κατήγγειλαν την άδικη καταπάτηση των δικαιωμάτων των πελατών τους όπως και τις επιπτώσεις ήτοι την αναστολή της λειτουργίας των επιχειρήσεων, των αλυσιδωτών οικονομικών, κοινωνικών, οικογενειακών προβλημάτων & αρνητικών επιπτώσεων μέσω απεσταλμένης επιστολής ημερομηνίας 21/01/2021και/ή καταγγελίας(επισυνάπτεται ως **ΠΑΡΑΡΤΗΜΑ Α**)στην οποία καταγγελία έχουν συνταχθεί όλα τα συναφή γεγονότα με σκοπό να προχωρήσει η Αστυνομία σε Ποινική ή/και Πειθαρχική Διερεύνηση των καταγγελιών τους και/ή η άσκηση διοικητικής ενέργειας και ως εκ τούτου να προβεί στην λήψη καταθέσεων από μέρους των αιτητών/παραπονούμενων και/ή άλλων εμπλεκομένων.
6. Οι αιτητές/Παραπονούμενοι πέραν της επείγουσας κατάστασης ως πληγέντες από τα εδραιωμένα απαγορευτικά μέτρα από τους κυβερνώντες λόγω του κορονοιού δεν έχουν πάρει απάντηση από την Αστυνομία στην επιστολή τους ημερομηνίας 21/01/21 και/ή καταγγελία τους μέχρι και σήμερα. Ως εκ τούτου θεωρούμε ότι η στάση και/ή συμπεριφορά από μέρους της Αστυνομίας δεν αποτελεί συμπεριφορά ετοιμότητας καθότι η παρούσα αποτελεί επείγουσα περίπτωση λόγω της φύσης της αλλά και λόγω της επικαιρότητας του θέματος τους, αγνοώντας δια τούτου του τρόπου, τις επιπτώσεις της αργοπορίας τους αυτής για τους αιτητές/παραπονούμενους.
7. Η παρούσα προσφυγή στρέφεται κατά της πιο πάνω παράλειψης, η οποία καταστρατηγεί τις ρητές πρόνοιες, μεταξύ άλλων του Άρθρου 29 του Συντάγματος της Κυπριακής Δημοκρατίας και καταδεικνύει υπέρβαση εξουσίας**.**

Η διεύθυνση επίδοσης των Αιτητών είναι :- (ζ)Τα Δικηγορικά Γραφεία των κ.κ. ΝΕΟΦΥΤΟΥ & ΝΕΟΦΥΤΟΥ Δ.Ε.Π.Ε., Οδός Μετοχίου 49, OrphilCourt, 3° Όροφος, Γρ. 301, Τ.Κ.1101 ΛΕΥΚΩΣΙΑ, Δικ. Θυρ. 60

**Καταχωρίστηκε  και σφραγίστηκε                  (Υπογραφή)…………………………………….**

**σήμερα στις (η) ......................... Δικηγόρος των Αιτητών (θ)**

**και ορίστηκε για έκδοση οδηγιών ΝΕΟΦΥΤΟΥ & ΝΕΟΦΥΤΟΥ Δ.Ε.Π.Ε. στις............του..............................2021.**

**και ώρα ...............................π.μ.**

**Ημερομηνία:**

**Πρωτοκολλητής**

**ΣΗΜΕΙΩΣΗ: Ένσταση μπορεί να καταχωριστεί μέσα σε είκοσι μια (21) μέρες από την ημερομηνία επίδοσης της αίτησης αυτής, είτε προσωπικά, είτε μέσω συνηγόρου, με την παράδοση αυτής στον Πρωτοκολλητή του Ανωτάτου Δικαστηρίου μαζί με αντίγραφο για επίδοση στον αιτητή και άλλο αντίγραφο για την ένορκη ομολογία επίδοσης.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(στ) Εκθέσετε με συντομία όλα τα γεγονότα που έχουν σπουδαιότητα, πάνω στα οποία βασίζεται η αίτηση αυτή.**

**(ζ)    Δηλώστε το πλήρες όνομα, τη διεύθυνση και το επάγγελμα κάποιου προσώπου μέσα στα δημοτικά όρια της Λευκωσίας στο οποίο μπορούν να αφεθούν τα έγγραφα που προορίζονται για τον αιτητή.**

**(η)  Η ημερομηνία πρέπει να συμπληρωθεί από τον Αρχιπρωτοκολλητή.**

**(θ)   Διαγράψτε τις λέξεις εκείνες, που ανάλογα με την περίπτωση δεν χρειάζονται**

**ΛΙΣΤΑ ΜΕ ΠΑΡΑΡΤΗΜΑΤΑ**

**ΠΑΡΑΡΤΗΜΑ Α-**.Επιστολή και/ή καταγγελία ημερομηνίας 21/01/2021 προς το Αρχηγείο Αστυνομίας Λευκωσίας.